Pelech by mal v ideálnom prípade poskytovať psíkovi pocit bezpečia. Mal by sa pre neho stať miestom, kde môže v pokoji odpočívať, nerušene spať, a kde sa nemusia ničoho obávať.
Taký psí pelech je ale dôležitý aj pri výcviku. Pokiaľ prikážete chlpáčovi "Na miesto!", mal vedieť na tento povel 100% reagovať. To znamená, že by mal vedieť, kde to jeho miesto je.
Ak je vaším cieľom, aby sa chlpáč cítil vo svojom novom pelechu doslova ako v bavlnke a rád sa tam vracal, objasnite si pred nákupom nasledujúce body.
Umiestnenie
Toto kritérium sme zaradili hneď na prvú priečku a nie je tomu náhodou. Práve zvažovaním, kde bude psí pelech umiestnený, by malo všetko začať. Od toho sa budú následne odvíjať ďalšie kroky vo výbere. Pokiaľ máte psíka už nejakú chvíľu, ale až teraz ste sa rozhodli pre investíciu do pelechu, rešpektujte umiestnenie podľa toho, kde si chlpáč rád poleží.
Vždy berte do úvahy aj to, že pelech by vám nemal na danom mieste prekážať. Určite ho nedávajte do frekventovanej uličky, ale skôr do rohu, odkiaľ bude mať psík prehľad o dianí v miestnosti a kde si bude môcť zároveň v pokoji a nerušene odpočinúť.
Veľkosť
Aká by mala byť ideálna veľkosť pelechu? Ani príliš malá, ani príliš veľká. Proste tak akurát. Že sa to ľahko povie?
Dvakrát meraj, raz kupuj! Pred nákupom pelechu zmerajte ležiaceho psíka v polohe, v ktorej najčastejšie odpočíva. Majte na pamäti nasledujúce.
- Pes by mal mať vo svojom pelechu približne až o 20 cm viac miesta, než meria on sám.
- Výrobcovia väčšinou udávajú rozmery pelechu vrátane okrajov. Ide teda o celkový vonkajší rozmer.
"Nový pelech pre mňa? Paráda!" :)
Materiál
Pri výbere pelechu si najprv odpovedzte na otázku, kde bude umiestnený. Ak kupujete pelech do koterca alebo na verandu, vyberte ľahko umývateľný materiál (nylon), inak vám radosť dlho nevydrží.
Ak kupujete pelech do bytu, siahnite pokojne aj po krásnom chlpatom pelechu z plyšu alebo po textilných dizajnových kúskoch.
Na Vašom Chovateľovi si môžete vybrať pelechy rôznych rozmerov aj prevedenia - plastové, textilné, prútené a ďalšie.
Doporučenie. U textilných pelechov sa zamerajte na tie, u ktorých sa dá povlak ľahko zložiť a vyprať. Udržiavanie čistoty pelechu je tak oveľa jednoduchšie. Perfektnou voľbou v porovnaní kvality a ceny je česká firma Magnum. Mrknite na ich široký sortiment pelechov.
Psie preferencie
Čo pes, to iná povaha. Čo povaha, to iné nároky na dokonalé miesto k odpočinku. Niektorý chlpáč bude preferovať otvorený pelech, iného potešíte uzavretým pelechom v tvare iglu.
Ortopedické pelechy z pamäťovej peny
Nielen ľudia, ale aj psíky môžu trpieť poruchami pohybového aparátu. U chlpáčov sa jedná väčšinou o dyspláziu bedrového kĺbu. Týmto psíkom doprajte špeciálny ortopedický matrac z pamäťovej peny, ktorá počas spánku zníži počet tlakových bodov a poskytne skvelú podporu. Pamäťová pena sa prispôsobí tvaru tela, hmotnosť zvieraťa sa rozloží na väčšiu plochu a zníži sa tým tlak na kĺby.
Pre psích cestovateľov
Je psie nadšenie pre cestovanie a rôzne výlety do prírody tak veľké, ako psíčkarov elán pre tieto outdoorové aktivity? Na Vašom Chovateľovi nájdete aj také vychytávky, ako spací vak pre psov alebo cestovná skladacia podložka na ležanie. Tieto špeciality využijete prevažne počas stanovanie a spania pod širákom.
Potrebujete poradiť s výberom pelechu alebo čohokoľvek iného pre vášho domáceho maznáčika? Zavolajte nám. Radi s vami prejdeme vhodné varianty a odporučíme ideálnu voľbu pre vášho psíka.
TIP Vášho Chovateľa. Na leto odporúčame klasický pelech kombinovať s chladiacou podložkou, ktorá chlpáčovi poskytne úľavu od horúčavy.